Publication: Magyar Közlöny
Issue: MK-2011-119 (Year: 2011, Number: 119)
Era: contemporary
Section: (SK 1.) számú – a 244/2003. (XII. 18.) Korm. rendeleten alapuló – közleménye tartalmazza. A kódszámképzés a NUTS-on
Paragraph Index: 386

2. A módosító munkabaleseti jegyzõkönyv kitöltése A „MÓDOSÍTÓ MUNKABALESETI JEGYZÕKÖNYV”-et (a továbbiakban: jegyzõkönyv) kell kitöltenie a munkáltatónak, ha egy adott baleseti eseménnyel összefüggésben kitöltött munkabaleseti jegyzõkönyv 84. kódnégyzetébe „A” betû beírása történt. Ugyancsak jegyzõkönyvet kell kitölteni, ha a munkabalesetet szenvedett munkavállaló ugyanazon esemény kapcsán, a munkabaleset idõpontjától számított egy éven belül ismételten munkaképtelenné válik. Ilyen esetben a „MUNKÁLTATÓI INDOKOLÁS A MÓDOSÍTÁSRÓL” rovatban részletesen jelölni kell a munkaképtelenség idõintervallumait (lásd példa). A munkaképtelenség idõtartamának ismertté válását követõen haladéktalanul gondoskodni kell a jegyzõkönyv kitöltésérõl. A jegyzõkönyv egy-egy példányát mindazon helyekre el kell juttatni, ahova az eredeti jegyzõkönyvet megküldte a munkáltató. A munkáltatónak – írógéppel, számítógéppel vagy nyomtatott betûvel – kell kitöltenie a jegyzõkönyv valamennyi rovatát. Az eredeti munkabaleseti jegyzõkönyvön lévõ adatokkal azonosan kell kitölteni a következõ rovatokat: – munkabaleseti nyilvántartás sorszáma, – területi kód, – a munkáltató neve, címe, irányítószáma, e-mail címe, telefon-(fax-)száma, – a sérült neve (és születési neve), taj-száma, anyja neve, – a sérült születési adatai (hely, idõ), – a sérült lakóhelye (lakcíme), irányítószáma, – a baleset idõpontja. 2.1. A MUNKAKÉPTELENSÉG IDÕTARTAMA A munkaképtelenség idõtartama rovatba a napok számának pontos megjelölésével kell a munkaképtelenség idõtartamát beírni. Az eredeti jegyzõkönyvvel megegyezõ kódszámmal (84.) ellátott kódnégyzetbe a jegyzõkönyvön a munkáltató írja be a napok számának megfelelõ kódszámot. 2.2. MUNKÁLTATÓI INDOKOLÁS A MÓDOSÍTÁSRÓL E rovat lehetõséget biztosít arra, hogy a munkáltató tájékoztatást adjon arról, hogy milyen különleges – a felgyógyulás elhúzódását jelzõ októl különbözõ – események, okok játszottak közre, amelyek a jegyzõkönyv kitöltését indokolták (pl. ismételten munkaképtelenné válás). A rovat kitöltése nem kötelezõ, ha a módosító munkabaleseti jegyzõkönyv felvételét kizárólag a munkaképtelenség idõtartamának változása indokolja. A „BALESETET VIZSGÁLÓ” és „A MUNKÁLTATÓ KÉPVISELÕJÉNEK” rovatok kitöltése általában megegyezik az eredeti jegyzõkönyv kitöltéséhez kapcsolódó kitöltési útmutatóban foglaltakkal. Ha idõközben változás következik be a baleset vizsgálója vagy a munkáltató képviselõje tekintetében, úgy e rovatokat nekik kell kitölteni és aláírni. 2.3. FELÜGYELÕI ZÁRADÉK A jegyzõkönyvet az illetékes felügyeletre történõ beérkezését követõen kell felügyelõi záradékkal ellátni, amely tartalmazza, hogy a felügyelõ mikor gondoskodott a munkaképtelenség idõtartamának regisztrálásáról, mikor csatolta a módosító jegyzõkönyvet az eredeti jegyzõkönyvhöz. Példa a módosító munkabaleseti jegyzõkönyv kitöltésére: A munkavállaló 2005. február 10. napján munkabalesetet szenvedett, aznaptól keresõképtelenné vált. Sérülésébõl a tárgyhót követõ március 8. napjáig (jegyzõkönyv beküldési határidõ) nem gyógyult fel. Március 29. napján azonban munkába állt. Tevékenységét április 30. napjáig folytatta. Mivel nem gyógyult fel teljesen, orvosi javaslatra május 2. napján újabb mûtétet hajtottak végre, majd rehabilitációs kezelést alkalmaztak. Emiatt ismét munkaképtelen volt, és csak június 6. napján kezdett újra dolgozni. A helyes munkáltatói eljárás ez esetben: A munkáltató: –

Source: https://magyarkozlony.hu/hivatalos-lapok/b62b47843462efdef771f4efa56d6893ada7b96a/dokumentumok/f6046e07f146a6a859a94689ab54f0509567dc7d/letoltes